ai4bharat/Pralekha huggingface dataset:
रस्ते वाहतूक आणि महामार्ग मंत्रालय
कार्बन उत्सर्जन आणि आवाजाच्या मानकांचे पालन करण्याबाबत मोटार वाहन नियमांमध्ये सुधारणांसाठी सूचना पाठवण्याचे आवाहन
नवी दिल्ली, 15 मे 2020
कार्बन उत्सर्जन आणि आवाज मानकांच्या अनुपालनासंदर्भात मोटार वाहन नियमांमधील प्रस्तावित सुधारणांसाठी सूचना पाठवण्याचे आवाहन रस्ते वाहतूक आणि महामार्ग मंत्रालयाने सर्व संबंधित नागरिकांना केले आहे. या संदर्भातील अधिसूचना 11 तारखेला जारी करण्यात आली आहे. ही अधिसूचना www.morth.gov.in या संकेतस्थळावर पाहता येईल.
11 मे 2020 रोजीच्या अधिसूचनेचा मसुदा जीएसआर 292  अर्ज 22 च्या सुधारणेसंदर्भात आहे. ई रिक्षा किंवा ई गाड्यांसाठी नोंदणीकृत ई रिक्षा किंवा ई कार्ट संघटनांकडून किंवा उत्पादक किंवा आयातदाराने उत्सर्जन आणि ध्वनी मानकांच्या पुरततेसंदर्भात जारी करण्यात येणाऱ्या रस्ता योग्यता प्रमाणपत्रासंदर्भात हा मसुदा आहे. हा अर्ज सुलभ करण्यासाठी दोन सारणीऐवजी एकच सारणी देण्यात आली आहे आणि पुढील टप्प्यातील उत्सर्जन मानकानुरूप काही आणखी प्रदूषक मापदंड समाविष्ट करण्यात आले आहेत.
यासंदर्भातील सूचना किंवा टिपणी सहसचिव , रस्ते वाहतूक आणि महामार्ग मंत्रालय, परिवहन भवन, संसद मार्ग, नवी दिल्ली-100001  इथे 10 जून 2020 पर्यंत पाठवता येतील.
B.Gokhale/S.Kakade/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
मंत्रिमंडळ
विमान संशोधन विधेयक, 2019 मांडण्यासाठी मंत्रिमंडळाची मान्यता
नवी दिल्ली, 11 डिसेंबर 2019
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये विमान अधिनियम 1934 मध्ये दुरूस्ती करण्यासाठी ‘विमान संशोधन विधेयक, 2019’ मांडण्यासाठी केंद्रीय मंत्रिमंडळाने मान्यता दिली. हे विधेयक आता संसदेमध्ये मांडण्यात येईल.
या दुरूस्ती विधेयकामध्ये सध्या दंडाची कमाल मर्यादा 10 लाख रूपये आहे ती वाढून एक कोटी रूपये करण्यात आली आहे. या माध्यमातून विद्यमान अधिनियमांची व्याप्ती अधिक वाढवून त्यामध्ये सर्व क्षेत्रातल्या हवाई विभागांचा समावेश करण्यात आला आहे.
या कायदा दुरूस्तीमुळे आंतरराष्ट्रीय नागरी विमान संघटनेच्या  गरजांची पूर्तता होवू शकणार आहे. यामुळे भारतामध्ये नागरी हवाई क्षेत्रामध्ये तीन नियामक संस्था होतील. यामध्ये नागरी हवाई महानिदेशालय, नागरी हवाई सुरक्षा ब्युरो आणि विमान दुर्घटना तपास ब्युरो यांचा समावेश असणार आहे. या तीनही संस्थांचे काम प्रभावीपणाने होवू शकणार आहे. यामुळे देशामध्ये हवाई वाहतूक अधिक सुरक्षित होवू शकणार आहे.
B.Gokhale/S.Bedekar/D.Rane
(Visitor Counter : 81
शिक्षण मंत्रालय
जेईई मेन -सत्र 3:महाराष्ट्रातील अतिवृष्टीचा फटका बसलेल्या विदयार्थ्यांना परीक्षेसाठी आणखी एक संधी मिळणार
मुंबई, 24 जुलै 2021
महाराष्ट्रातील अतिवृष्टीमुळे जे विद्यार्थी 25 आणि 27 जुलै रोजी होणारी जेईई परीक्षा देऊ शकणार नाहीत, त्यांना ही परीक्षा देण्याची आणखी एक संधी दिली जाईल, अशी घोषणा राष्ट्रीय चाचणी यंत्रणा- एनटीए ने केली आहे. नव्या तारखा लवकरच घोषित केल्या जातील.
कोल्हापूर, पालघर, रत्नागिरी, रायगड, सिंधुदुर्ग, सांगली आणि सातारा या सात शहरांमध्ये ज्या उमेदवारांची परीक्षा केंद्रे आहेत, आणि जे विद्यार्थी तिसऱ्या टप्प्यातल्या परीक्षेसाठी 25 आणि 27 जुलै रोजी पावसामुळे केंद्रांवर जाऊ शकत नाहीत, अशा सर्व विद्यार्थ्यांना आणखी एकदा ही परीक्षा देण्याची संधी दिली जाईल.
महाराष्ट्रात झालेली अतिवृष्टी आणि दरडी कोसळण्याच्या घटनांच्या पार्श्वभूमीवर, कोल्हापूर, पालघर, रत्नागिरी, रायगड, सिंधुदुर्ग, सांगली आणि सातारा या सात शहरांमध्ये ज्या उमेदवारांची परीक्षा केंद्रे आहेत, आणि जे विद्यार्थी तिसऱ्या टप्प्यातल्या परीक्षेसाठी या केंद्रांवर जाऊ शकत नाहीत, अशा सर्व विद्यार्थ्यांना आणखी एक संधी देण्याची सूचना एनटीए- म्हणजेच राष्ट्रीय चाचणी यंत्रणेला दिली आहे, अशी माहिती केंद्रीय शिक्षण मंत्री धर्मेंद्र प्रधान यांनी आज ट्विटर वरुन दिली.
या शहरांमध्ये ज्यांची परीक्षा केंद्रे आहेत, असे विद्यार्थी सद्य परिस्थितीत कदाचित उद्या म्हणजेच 25 आणि 27 जुलैला होणाऱ्या परीक्षांसाठी जाऊ शकणार नाहीत, मात्र म्हणून त्यांनी घाबरून जाण्याचे कारण नाही.त्यांना परीक्षेसाठी पुन्हा एक संधी दिली जाईल आणि या पर्यायी तारखा एनटीए लवकरच जाहीर करेल,असे प्रधान यांनी म्हटले आहे.
जेईई मेन परीक्षेच्या तिसऱ्या सत्रातील परीक्षा देशभरात, 20,22 ,25 आणि 27 जुलै रोजी नियोजित केल्या आहेत. देशातल्या आणि परदेशातील 334 शहरांमध्ये या परीक्षा होत आहेत. एनटीए ने याआधी 20 आणि 22 जुलै रोजी दोन परीक्षा घेतल्या आहेत.
या सर्व परीक्षार्थींना एनटीएच्या  संकेतस्थळाकडे  लक्ष देत राहावे, त्यावर त्यांना परीक्षेविषयीची ताजी माहिती मिळू शकेल, असा सल्लाही त्यांना देण्यात आला आहे.
सविस्तर माहिती आणि स्पष्टीकरणासाठी JEE  - 2021 चे परीक्षार्थी 011-40759000 या क्रमांकावर अथवा jeemain@nta.ac.in या ईमेलवर संपर्क साधू शकतात.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
वाणिज्य आणि उदयोग मंत्रालय
17 ते 24 ऑक्टोबरदरम्यान 24 वी प्रादेशिक एकात्मिक आर्थिक भागीदारी ऑकलंड फेरी
(नवी दिल्ली, 4 सप्टेंबर 2018
सिंगापूर येथे 30-31 ऑगस्ट या दिवशी आयोजित सहाव्या प्रादेशिक एकात्मिक आर्थिक भागीदारी  मंत्रिस्तरीय बैठकीत वाणिज्य आणि उद्योगमंत्री सुरेश प्रभू यांनी भारतीय शिष्टमंडळाचे नेतृत्व केले. या बैठकीत सहभागी मंत्र्यांनी विविध गट आणि उपकार्यकारी गटांच्या कामांचा आढावा घेतला. आर्थिक आणि तंत्रज्ञान विषयक सहकार्य, लघु आणि मध्यम उद्योग, अबकारी कर प्रक्रिया आणि व्यापारविषयक सुविधा तसेच शासकीय खरेदी या क्षेत्रांमध्ये चांगली प्रगती होत असल्याची दखल या बैठकीत घेण्यात आली.
सेवा क्षेत्राबद्दल बोलतांना दर्जामध्ये सातत्य राखण्याचे महत्त्व सुरेश प्रभू यांनी अधोरेखित केले. गुंतवणूक क्षेत्रात गुंतवणूकदार राज्य वाद निवाड्याकडे विशेष लक्ष देण्याची आवश्यकता असल्याचे त्यांनी सांगितले. ऑकलंडमध्ये येत्या 17 ते 24 ऑक्टोबरदरम्यान आयोजित 24 व्या आरसीईपी ऑकलंड फेरीदरम्यान या सर्व मुद्यांसंदर्भातील वाटाघाटी मार्गी लावाव्या असे निर्देश बैठकीत सहभागी मंत्र्यांनी दिले.
या प्रादेशिक एकात्मिक आर्थिक भागीदारीत 16 देशांचा समावेश असून त्यात आशियान समुहातील 10 देश सहभागी होणार आहेत. आतापर्यंत या भागीदारीच्या 6 मंत्रिस्तरीय बैठका झाल्या आहेत.
B.Gokhale/M.Pange/P.Kor
पंतप्रधान कार्यालय
पंतप्रधानांनी कलाकार आयुष कुंडलची भेट घेतली
दिव्यांग कलाकारासोबतची ही भेट "अविस्मरणीय क्षण" असल्याचे नमूद केले
लोकांना आयुष कुंडलच्या चित्रकृती पाहण्याचे केले आवाहन
नवी दिल्ली, 24 मार्च 2022
पंतप्रधान नरेंद्र मोदी यांनी आज आयुष कुंडल या दिव्यांग कलाकाराची भेट घेतली. आयुष कुंडलला भेटणे हा आपल्यासाठी अविस्मरणीय क्षण असल्याचे त्यांनी म्हटले आहे. लोकांनी या दिव्यांग कलाकाराची चित्रकृती पाहावीत, असे आवाहनही त्यांनी केले आहे.
ट्वीट संदेशांत पंतप्रधान म्हणाले;
"आज @aayush_kundal शी भेट हा माझ्यासाठी एक अविस्मरणीय क्षण ठरला आहे. आयुषने ज्या प्रकारे चित्रकलेत कौशल्य प्राप्त केले आणि आपल्या भावनांना पायाच्या बोटांनी आकार दिला आहे, ते प्रत्येकाला प्रेरणा देणारे आहे, मला सदैव प्रेरणा मिळावी, यासाठी मी त्याला ट्विटरवर फॉलो करत आहे.”
“मी तुम्हा सर्वांना आवाहन करतो की तुम्ही @aayush_kundal च्या चित्रकृती आवर्जून पाहा. आयुषने आपल्या चित्रांसाठी एक यूट्यूब चॅनलदेखील तयार केले आहे, ज्यात त्याच्या आयुष्यातील विविध रंगांचा समावेश आहे. https://t.co/8NSZ90UUCT आयुषच्या चॅनलची लिंक आहे".S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
अयोध्येतील भूमीपूजनप्रसंगी उपराष्ट्रपतींनी उपराष्ट्रपती निवासात सपत्नीक केले रामायणाचे वाचन
प्रभू रामाचे मंदिर चिरंतन मानवी मूल्यांप्रती सर्वोत्कृष्ट सन्मान ठरेल: उपराष्ट्रपती
जनतेने भूतकाळ विसरुन खर्या भारतीय भावनेने पुढे जाण्याची विनंती जनतेला केल्याबद्दल दिवंगत श्री हशीम अन्सारी यांचे पुत्र इकबाल अन्सारी यांचे उपराष्ट्रपतींनी केले कौतुक
नवी दिल्ली, 5 ऑगस्ट 2020
उपराष्ट्रपती एम व्यंकय्या नायडू यांनी अयोध्येतील राम मंदिर भूजीपूजनाच्या मंगलप्रसंगी उपराष्ट्रपती निवासात श्रीमती उषा नायडू यांच्यासमवेत रामायणाचे वाचन केले.
आपल्या फेसबुक पोस्टमध्ये उपराष्ट्रपती म्हणतात, प्रभू राम यांची जन्मभूमी अयोध्येत मंदिराचे बांधकाम हे सत्य, नैतिकता आणि आदर्श यांच्या सर्वोच्च मानवी मूल्यांचे पुनरुत्थान आहे, ज्याचे मर्यादा पुरुषोत्तमांनी आपल्या आयुष्यात आचरण केले.
ते म्हणाले, प्रभू राम यांचे आचरण आणि मूल्ये ही भारताच्या चेतनेची मूलभूत अंग आहेत, सर्व प्रकारच्या दुफळ्यांना आणि अडथळ्यां पलिकडे ते वर्तमानाशी सुसंगत आहेत. नायडू म्हणाले, राममंदिर हे चिरंतन मानवी मुल्यांप्रतीचा सर्वोत्कृष्ट सन्मान ठरेल. कसलाही भेदभाव न करण्याच्या आपल्या मातृभूमीच्या पंरपरेचे स्मरण करुन ती चिरंतन ठेवेल.
“ 5 ऑगस्ट, भूमीपूजनाचा दिवस हा आपल्या देशाच्या इतिहासात मंगल दिन म्हणून नोंदला जाईल”, त्यांनी पुढे दीर्घकाळ चाललेल्या वादाचे न्यायालयीन निराकरण करुन आणि मंदिराची प्रत्यक्ष उभारणी करण्याकरिता न्यायालयीन ठराव सक्षम करण्यासाठी जमीन शीर्षक खटल्यातील सर्व सहभागीतांचे कौतुक केले.
नायडू यांनी जमीन शीर्षक खटल्यातील एक पक्षकार दिवंगत हशीम अन्सारी यांचे पुत्र इक्बाल अन्सारी यांचे जनतेने भूतकाळ विसरुन खर्या भारतीय भावनेने पुढे जाण्याची विनंती केल्याबद्दल कौतुक केले.
याप्रसंगी त्यांनी आवाहन केले की, प्रत्येकाने राम राज्याची तत्वे प्रस्थापित करण्यासाठी वाहून घ्यावे, जी लोकशाही-नीतिमान कारभाराच्या संकल्पनेवर आधारित आहेत, ज्यामाध्यमातून सर्वांसाठी शांतता, न्याय आणि समानता सुनिश्चित केली आहे, तसेच राष्ट्रपिता महात्मा गांधी यांच्या दुरदृष्टीप्रमाणे सर्वांना सुख आणि समृद्धी देण्याबाबत आहेत.G.Chippalkatti/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 76
आरोग्य आणि कुटुंब कल्याण मंत्रालय
भारतात गेल्या 24 तासांत 1.34 लाख दैनंदिन नवीन रुग्णसंख्येची नोंद
सलग सातव्या दिवशी दैनंदिन नवीन रूग्णसंख्या 2 लाखांहून कमी
सक्रीय रुग्णसंख्या 17,13,413; सलग तिसऱ्या दिवशी सक्रिय रूग्णसंख्या 20 लाखांपेक्षा कमी
सलग 21 व्या दिवशी दैनंदिन बरे होणाऱ्यांची संख्या दैनंदिन नवीन रुग्णांच्या तुलनेत अधिक
बरे होण्याचा दर आणखी वाढून 92.79%
दैनंदिन पॉझिटिव्हिटी दर 6.21% इतका असून सलग दहा दिवस तो 10% पेक्षा कमी
राष्ट्रीय लसीकरण अभियानाअंतर्गत भारतात 22 कोटींहून अधिक लसींच्या मात्रा देण्यात आल्या
नवी दिल्ली, 3 जून 2021
भारतात गेल्या 24 तासांत 1,34,154 दैनंदिन नवीन रुग्णसंख्येची नोंद झाली.
देशात सलग सातव्या दिवशी 2 लाखांपेक्षा कमी दैनंदिन नव्या रुग्णांची नोंद झाली आहे. केंद्र आणि राज्य तसेच केंद्रशासित प्रदेश यांच्या शासनांनी मिळून एकत्रितपणे केलेल्या परीश्रमांमुळे हा परिणाम साध्य झाला आहे.
भारतात सक्रीय रुग्णांच्या संख्येत सतत घसरण होत असल्याचे दिसून येत आहे. आज 17,13,413 सक्रीय रुग्णांची नोंद झाली.
गेल्या 24 तासात सक्रिय रूग्णसंख्येत एकूण 80,232 इतकी घसरण झाली. आता देशातील सक्रीय रुग्ण संख्या एकूण बाधित रुग्णांच्या 6.02% आहे.
दैनंदिन बरे झालेल्यांची संख्या दैनंदिन नवीन रुग्णांच्या तुलनेत सलग 21व्या दिवशी अधिक आहे. गेल्या 24 तासांत 2,11,499 जण बरे झाल्याची नोंद झाली आहे.
दैनंदिन नवीन रुग्णांच्या तुलनेत गेल्या 24 तासांत 77,345 हून अधिक रूग्ण बरे झाल्याची नोंद झाली आहे.
या महामारीची लागण झाल्यापासून, संसर्ग झालेल्या लोकांपैकी 2,63,90,584 नागरिक कोविड-19 या आजारातून बरे झाले आहेत आणि गेल्या 24 तासांत 2,11,499 रूग्ण बरे झाले आहेत. एकूण रूग्ण बरे होण्याचा दर 92.79%,इतका आहे, जो सातत्याने वाढता कल दर्शवित आहे.
गेल्या 24 तासात एकूण 21,59, 873 चाचण्या करण्यात आल्या आणि आतापर्यंत भारताने एकूण 35.3 कोटी  चाचण्या पूर्ण केल्या आहेत.
देशभरात एकीकडे चाचण्या करण्याचे प्रमाण वाढत आहे, तसेच साप्ताहिक पॉझिटिव्हिटीच्या दरात सतत घट दिसून येत आहे. साप्ताहिक पॉझिटिव्हिटीचा दर सध्या 7.66% आहे तर दैनंदिन पॉझिटिव्हिटीचा दर कमी झाला असून तो आज 6.21% वर आहे. सलग दहा दिवस तो 10% पेक्षा कमी आहे.
राष्ट्रव्यापी लसीकरण मोहिमेअंतर्गत आज देशभरात एकूण संख्या 22.10 कोटी लसींच्या मात्रा देण्यात आल्या.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण 22,10,43,693 लसीच्या मात्रा 31,24,981 सत्रांद्वारे दिल्या गेल्या आहेत.
त्या पुढील आलेखात समाविष्ट आहेत
|
|
HCWs
|
|
1st Dose
|
|
99,12,522
|
|
2nd Dose
|
|
68,15,468
|
|
FLWs
|
|
1st Dose
|
|
1,58,49,178
|
|
2nd Dose
|
|
85,84,162
|
|
Age Group 18-44 years
|
|
1st Dose
|
|
2,26,12,866
|
|
2nd Dose
|
|
59,283
|
|
Age Group 45 to 60 years
|
|
1st Dose
|
|
6,78,84,028
|
|
2nd Dose
|
|
1,09,73,523
|
|
Over 60 years
|
|
1st Dose
|
|
5,94,06,566
|
|
2nd Dose
|
|
1,89,46,097
|
|
Total
|
|
22,10,43,693
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 140
पंतप्रधान कार्यालय
स्वच्छ शक्ती 2019 चे पंतप्रधानांच्या हस्ते उद्या उद्घाटन
देशभरातल्या महिला सरपंचांचा होणार सत्कार
नवी दिल्ली, 11 फेब्रुवारी 2019
पंतप्रधान नरेंद्र मोदी उद्या हरियाणातल्या कुरुक्षेत्रला भेट देणार आहेत.स्वच्छ शक्ती 2019 या महिला सरपंचांच्या परिषदेला पंतप्रधान उपस्थित राहणार असून आहेत.स्वच्छ शक्ती 2019 पारितोषिके त्यांच्या हस्ते प्रदान करण्यात येणार आहेत.कुरुक्षेत्र इथे स्वच्छ सुंदर शौचालय प्रदर्शनाला ते भेट देणार असून जनसभेलाही ते संबोधित करणार आहेत.हरियाणातल्या विविध विकास प्रकल्पांचे उद्घाटन आणि भूमिपूजन पंतप्रधानांच्या हस्ते होणार आहे.
स्वच्छ शक्ती 2019 या राष्ट्रीय कार्यक्रमात,स्वच्छ भारत अभियानात ग्रामीण महिलांनी बजावलेली नेतृत्व भूमिका यावर लक्ष केंद्रित करण्यात आले आहे.देशभरातल्या महिला सरपंच आणि पंच या वेळी उपस्थित राहणार आहेत.
पेय जल आणि स्वच्छता मंत्रालयाने,हरियाणा सरकारच्या सहकार्याने,स्वच्छ शक्ती 2019 चे आयोजन केले आहे.स्वच्छ भारत अभियानात,ग्रामीण भागात,अवलंब करण्यात आलेल्या उत्तम प्रथा यावेळी मांडण्यात येतील.स्वच्छ भारत आणि नुकत्याच राबवण्यात आलेल्या स्वच्छ सुंदर शौचालय मोहिमेतली कामगिरी यावेळी दर्शविण्यात येणार आहे.
पूर्वपीठिका:-
पंतप्रधान नरेंद्र मोदी यांनी 2017 मध्ये स्वच्छ शक्ती कार्यक्रमाला,गुजरात मधल्या गांधीनगर इथे सुरवात केली.
स्वच्छ शक्ती-2018 हा स्वच्छ शक्ती विषयक दुसरा कार्यक्रम उत्तर प्रदेशातल्या लखनौ इथे झाला होता.
B.Gokhale/N.Chitale/P.Malandkar
(Visitor Counter : 140
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 90.79 Cr. vaccine doses have been administered so far under Nationwide Vaccination Drive
- 20,799 new cases in the last 24 hours
- Active cases account for less than 1% of total cases, currently at 0.78%; Lowest since March 2020
- India's Active caseload stands at 2,64,458; lowest in 200 days
- Recovery Rate currently at 97.89%; Highest since March 2020
- 26,718 recoveries in the last 24 hours increases Total Recoveries to 3,31,21,247
- Weekly Positivity Rate  less than 3% for last 101 days
- Daily positivity rate  less than 3% for last 35 days
- 57.42 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 4 ऑक्टोबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, गेल्या 24 तासात कोविड-19 प्रतिबंधक लसीच्या 23,46,176 मात्रा देण्यात आल्या आहेत त्यामुळे भारताने 90.79  कोटी कोविड-19 लसींच्या मात्रांचा टप्पा पार केला आहे. 88,05,668 लसीकरण सत्रांच्या माध्यमातून या मात्रा देण्यात आल्या आहेत.
गेल्या 24 तासांत 26,718 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,31,21,247 झाली आहे. परिणामी, भारतात रुग्ण बरे होण्याचा दर 97.89% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 99 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे. गेल्या 24 तासात 20,799 नव्या कोरोना रुग्णांची नोंद झाली. देशातील उपचाराधीन रुग्णांची संख्या 2,64,458 असून ही रुग्णसंख्या गेल्या 200 दिवसातील निचांकी आहे. तसेच देशातील आतापर्यंतच्या एकूण बाधित रुग्णसंख्येच्या 0.78% आहे.
देशभरात चाचण्यांची क्षमता वाढत आहे. गेल्या 24 तासांमध्ये एकूण 9,91,676 चाचण्या करण्यात आल्या. भारताने आतापर्यंत एकूण 57.42 कोटींहून अधिक चाचण्या घेतल्या आहेत. देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.63% असून गेल्या 101 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 2.10% असून गेले सलग 35 दिवस हा दर 3 % पेक्षा कमी आहे आणि गेले सलग 118 दिवस हा दर 5% पेक्षा कमी आहे.
इतर अपडेट्स :
महत्त्वाचे ट्विट्सS.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
पंतप्रधान कार्यालय
भारताच्या 74 व्या प्रजासत्ताक दिनानिमित्त दिलेल्या शुभेच्छांबद्दल पंतप्रधानांनी जागतिक नेत्यांचे मानले आभार
नवी दिल्ली, 26 जानेवारी 2023
भारताच्या 74 व्या प्रजासत्ताक दिनानिमित्त जागतिक नेत्यांनी दिलेल्या शुभेच्छांबद्दल पंतप्रधानांनी त्यांचे आभार मानले आहेत.
ऑस्ट्रेलियाच्या पंतप्रधानांच्या ट्विटला उत्तर देताना पंतप्रधान म्हणाले;
"धन्यवाद पंतप्रधान @AlboMP. ऑस्ट्रेलिया दिनानिमित्त आपल्याला आणि ऑस्ट्रेलियाच्या मैत्रीपूर्ण लोकांना शुभेच्छा."
नेपाळच्या पंतप्रधानांच्या ट्विटला उत्तर देताना पंतप्रधान म्हणाले;
"@cmprachanda जी आपल्या स्नेहमय शुभेच्छांबद्दल धन्यवाद!"
भूतानच्या पंतप्रधानांच्या ट्विटला उत्तर देताना पंतप्रधान म्हणाले;
"@PMBhutan डॉ. लोटे शेरिंग आपल्या स्नेहमय शुभेच्छांबद्दल धन्यवाद! दोन्ही देशांची प्रगती आणि समृद्धीसाठी भूतानबरोबरच्या आगळ्या वेगळ्या भागीदारीसाठी भारत वचनबद्ध आहे.”
मालदीवच्या राष्ट्राध्यक्षांच्या ट्विटला उत्तर देताना पंतप्रधान म्हणाले;
"राष्ट्राध्यक्ष @ibusolih, आपल्या स्नेहमय शुभेच्छांबद्दल धन्यवाद. समान लोकशाही मूल्यांच्या आधारे भारत-मालदीव भागीदारीने साधलेली शाश्वत प्रगती पाहून आनंद वाटत आहे."
इस्रायलच्या पंतप्रधानांच्या ट्विटला उत्तर देताना पंतप्रधान म्हणाले;
"भारताच्या प्रजासत्ताक दिनानिमित्त आपण दिलेल्या हार्दिक शुभेच्छांबद्दल धन्यवाद, पंतप्रधान @netanyahu.आपली धोरणात्मक भागीदारी आणखी मजबूत होईल अशी आशा आहे."
फ्रान्सच्या राष्ट्राध्यक्षांच्या ट्विटला उत्तर देताना पंतप्रधान म्हणाले;
"भारताच्या प्रजासत्ताक दिनी प्रिय मित्र @EmmanuelMacron, आपण दिलेल्या स्नेहमय शुभेच्छांबद्दल कृतज्ञ आहे.
भारताच्या जी20 अध्यक्षपदाच्या यशासाठी आणि भारत-फ्रान्स धोरणात्मक भागीदारीच्या 25 व्या वर्षानिमित्त एकत्र काम करण्याच्या आपल्या वचनबद्धतेचा मी पुरस्कार करतो. भारत आणि फ्रान्स जागतिक कल्याणाची ताकद आहेत.”
मॉरिशसच्या पंतप्रधानांच्या ट्विटला उत्तर देताना पंतप्रधान म्हणाले;
"धन्यवाद, पीएम @KumarJugnauth. आधुनिक प्रजासत्ताक म्हणून आपल्या सामायिक वाटचालीत, दोन्ही देश लोककेंद्रित विकासाचे जवळचे भागीदार आहेत. मॉरिशसबरोबरची आपली दीर्घकालीन भागीदारी नवी उंची गाठेल अशी आशा आहे.”
R.Aghor/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
भारतीय नौदलासाठीच्या आठ क्षेपणास्त्रासह दारुगोळा बार्ज अधिग्रहणासाठी मेसर्स सीकॉन यांच्यासोबत विशाखापट्टणम इथे करारावर स्वाक्षरी
नवी दिल्ली, 24 फेब्रुवारी 2021
भारतीय नौदलासाठीच्या आठ क्षेपणास्त्रासह दारुगोळा बार्जच्या  अधिग्रहणासाठी विशाखापट्टणम इथे 19 फेब्रुवारी , 2021 रोजी मेसर्स सीकॉन सोबत करार झाला. 22 जुलै पासून या बार्ज नौदलाच्या सेवेत दाखल होणार आहेत . क्षेपणास्त्र ,तोफखाना व्यवस्थापन आणि एएसडब्ल्यू दारुगोळा जहाजात चढविणे आणि उतरविण्याच्या मोहिमेअंतर्गत हे क्षेपणास्त्रासह दारुगोळा बार्ज भारतीय नौदलात समाविष्ट केले जातील. या प्रकल्पामुळे भारत सरकारच्या मेक इन इंडिया उपक्रमात आणखी एक मैलाचा दगड जोडला गेला आहे.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
इलेक्ट्रॉनिक्स आणि माहिती तंत्रज्ञान मंत्रालय
अत्याधुनिक तंत्रज्ञान आणि उत्तम राज्यकारभारामुळेच देशात क्रांतिकारक बदल - राज्यमंत्री राजीव चंद्रशेखर
आयुष्मान भारत योजनेच्या लाभार्थ्यांशी साधला संवाद
पुणे, 12 जून 2022
गेल्या आठ वर्षांच्या कालावधीत अत्याधुनिक तंत्रज्ञान आणि सुशासनामुळेच देशात क्रांतिकारक बदल घडत असल्याचे प्रतिपादन केंद्रीय माहिती तंत्रज्ञान, कौशल्य विकास आणि उद्योजकता राज्यमंत्री राजीव चंद्रशेखर यांनी आज पुण्यात पत्रकार परिषदेत बोलताना केले. इंटरनेट क्षेत्रातील वाढती गुन्हेगारी रोखण्यासाठी जुन्या माहिती तंत्रज्ञान कायद्यात योग्य त्या दुरुस्त्या करून नवा कठोर कायदा आणणार असल्याचे त्यांनी यावेळी सांगितले. सेवा, सुशासन आणि गरीब कल्याण या त्रिसूत्रीवर मोदी सरकारचा लोकाभिमुख कारभार सुरू असून त्यामुळे आजच्या युवा वर्गाला विविध प्रकारच्या संधी प्रचंड प्रमाणात उपलब्ध झाल्या असल्याचे त्यांनी नमूद केले.
अत्याधुनिक तंत्रज्ञानाच्या आधारे आता सरकारचा पैसा थेट लाभार्थ्यांच्या बँक खात्यात जमा होऊ लागला आहे. प्रामुख्याने कोरोना नंतरच्या काळात डिजिटल कौशल्याला मोठा वाव निर्माण झाला असून देशातील युवा वर्ग त्यात कुशल व्हावा यासाठी शालेय स्तरापासून त्यासंबंधीचा अभ्यासक्रम सुरू केला जाणार आहे, असे चंद्रशेखर म्हणाले. जागतिक पातळीवरील आव्हानांना सक्षमपणे तोंड देणारा डिजिटल पातळीवर कुशल असलेला युवा वर्ग देशात तयार करण्यास मोदी सरकार सर्वोच्च प्राधान्य देणार असून या क्षेत्रात भारताला मोठी शक्ती बनवण्याचा केंद्राचा निर्धार असल्याचे चंद्रशेखर यांनी स्पष्ट केले. तत्पूर्वी चंद्रशेखर यांनी मॉडर्न महाविद्यालयातील विविध विद्या शाखांच्या युवकांशी संवाद साधला. पुण्यातील शेवाळे रुग्णालयाला देखील त्यांनी भेट दिली आणि आयुष्यमान भारत योजनेतील लाभार्थी रुग्णांशी संवाद साधला.
वाणिज्य आणि उदयोग मंत्रालय
डीपीआयआयटी ने 'फ्लक्स कोअर्ड सोल्डर वायर' साठी गुणवत्ता नियंत्रण आदेश केला जारी
नवी दिल्ली, 19 सप्टेंबर 2023
वाणिज्य आणि उद्योग मंत्रालयाच्या उद्योग आणि देशांतर्गत व्यापार प्रोत्साहन विभागाने , काल, 18 सप्टेंबर 2023 रोजी 'फ्लक्स कोअर्ड सोल्डर वायर' साठी नवीन गुणवत्ता नियंत्रण आदेश  अधिसूचित केला, जो ई-राजपत्रातील अधिसूचनेच्या तारखेपासून सहा महिन्यांनंतर लागू होईल.
फ्लक्स कोअर्ड सोल्डर वायर  आदेश, 2023 मध्ये वायरच्या मध्यभागी फ्लक्स असलेल्या विशिष्ट प्रकारच्या सोल्डर वायरचा समावेश आहे. फ्लक्सशिवाय, वायर सोल्डर वापरणे कठीण होईल. हे इलेक्ट्रॉनिक घटक, ऑटोमोबाईल्स, दूरसंचार आणि विविध अभियांत्रिकी उद्योगांमध्ये सोल्डरिंग करण्यासाठी वापरले जाते.
सोल्डरिंग प्रक्रिया, जरी सोपी वाटत असली तरी, ही एक गंभीर प्रक्रिया आहे, जिथे फ्लक्स कोअर्ड सोल्डर वायरची गुणवत्ता अत्यंत महत्त्वाची असते कारण कोणत्याही बिघाडामुळे विशेषतः इलेक्ट्रॉनिक आणि ऑटोमोबाईल उद्योगात सोल्डर केलेल्या उत्पादनांच्या गुणवत्तेवर आणि सुरक्षिततेवर परिणाम होतो. या उत्पादनासाठीच्या गुणवत्ता नियंत्रण आदेशाची अंमलबजावणी केवळ ग्राहकांच्या सुरक्षेसाठीच नाही तर देशातील उत्पादन गुणवत्ता मानकांमध्ये सुधारणा करेल आणि भारतातील उप-मानक उत्पादनांच्या आयातीला आळा घालेल.
देशांतर्गत लघु/ सूक्ष्म उद्योगांचे रक्षण करण्यासाठी तसेच व्यवसाय सुलभीकरणासाठी गुणवत्ता नियंत्रण आदेशाची योग्य अंमलबजावणी सुनिश्चित करण्याच्या उद्देशाने लघु/ सूक्ष्म उद्योगांना वेळेच्या संदर्भात शिथिलता देण्यात आली आहे. लहान उद्योगांसाठी अतिरिक्त तीन महिने तर सूक्ष्म उद्योगांसाठी अतिरिक्त सहा महिन्यांचा कालावधी देण्यात आला आहे.
विकास गुणवत्ता चाचणी प्रयोगशाळा, उत्पादन पुस्तिका इ. हे उपक्रम भारतातील गुणवत्तापूर्ण परिसंस्था विकसित करण्यात मदत करतील. उपरोक्त उपक्रमांद्वारे, भारतामध्ये उच्च दर्जाची जागतिक स्तरीय उत्पादने विकसित करण्याचे भारत सरकारचे उद्दिष्ट आहे, ज्यामुळे पंतप्रधान नरेंद्र मोदी यांचे "आत्मनिर्भर भारत" निर्माण करण्याचे स्वप्न पूर्ण होईल.S.Patil/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 157.50 कोटींपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 15.17 कोटींपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,57,50,62,435
|
|
BALANCE AVAILABLE
|
|
15,17,25,871
केंद्र सरकारने आतापर्यंत लसींच्या 157 कोटी 50 लाखांपेक्षा जास्त  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
15 कोटी 17 लाखांपेक्षा जास्त न वापरलेल्या  मात्रा राज्ये आणि केंद्रशासित प्रदेशांकडे अद्याप शिल्लक आहेत.